“ ભાભી, આવું કે ? કહેતી તેની પાસે પહોંચી જતી. રેણુંકાને આ ન ગમતું પણ એ એને સીધે સીધું કશું બોલી શકે તેમ ન હતી. રાત્રે એના પતિ વિકાસને આ વાત કરવા તે વિચારતી પણ પછી થતું કે વિકાસને આ વાત નહિ ગમે ને તે કદાચ સ્વીટીને આ અંગે લડી પડે તો વાતનું વતેસર થઇ જશે, એવા ભયથી તે અટકી જતી. જો કે રેણુંકાને એકલા પડીને કોઈને છાના છાનાફોન તો કરવાના ન હતા પરંતુ સ્ત્રીઓ ને સ્વતંત્રતા ગમતી હોય છે તે ન્યાયે તે સ્વીટી થી પીછો છોડાવવા માગતી હતી.